ກຸ່ມ Al-Qaida ອ້າງເອົາ ຄວາມຮັບຜິດຊອບ ຕໍ່ເຫດລະເບີດ ຢູ່ອີຣັກ
ກຸ່ມລັດອິສລາມອີຣັກ ທີ່ເປັນສາຂາຂອງ ເຄືອຂ່າຍ Al-Qaida ໃນອີຣັກ ກ່າວວ່າ ພວກຕົນໄດ້ດໍາເນີນການໂຈມຕີ ຢູ່ນະຄອນຫລວງແບກແດັດ ເພື່ອແກ້ແຄ້ນຄືນ.
ສາຂາຂອງເຄືອຂ່າຍ Al-Qaida ທີ່ອີຣັກ ໄດ້ອ້າງເອົາຄວາມ ຮັບຜິດຊອບຕໍ່ເຫດລະເບີດຕໍ່ເນື່ອງກັນຫລາຍບັ້ນ ຢູ່ນະຄອນ ຫລວງຂອງປະເທດ ທີ່ໄດ້ເຮັດໃຫ້ຢ່າງໜ້ອຍ 28 ຄົນ ເສຍ ຊີວິດ ແລະອີກປະມານ 100 ຄົນບາດເຈັບ ໃນວັນອາທິດ ວານນີ້ ໃນເມືອງທີ່ມີຊາວ Shi’ite ອາໄສຢູ່ເປັນສ່ວນໃຫຍ່ ກຸ່ມລັດອິສລາມອີ່ຣັກ ທີ່ເປັນສາຂາຂອງເຄືອຂ່າຍ Al-Qaida ໃນອີຣັກກ່າວ ໃນວັນຈັນມື້ນີ້ວ່າ ພວກຕົນໄດ້ດໍາເນີນການໂຈມ ຕີ ຢູ່ນະຄອນຫລວງແບກແດັດ ເພື່ອເປັນການແກ້ແຄ້ນຄືນ ຕໍ່ອັນທີ່ມີການເບິ່ງເຫັນກັນວ່າ ເປັນການປາບປາມຂອງລັດ ຕໍ່ຊາວມຸສລິມ ນິກາຍຊຸນນີນັ້ນ ການໂຈມຕີ ໃນວັນອາທິດວານນີ້ ໄດ້ມີຂຶ້ນຢູ່ຕະຫລາດກາງ ແຈ້ງຫລາຍໆແຫ່ງ ຢູ່ໃນ ແລະຢູ່ອອ້ມແອ້ມນະຄອນຫລວງ ເມືອງ Sadr ຂອງຊາວຊີໄອ ເປັນບ່ອນທີ່ຖືກໂຈມຕີຮຸນແຮງກ່ວາໝູ່ ໂດຍໄດ້ຖືກລະ ເບີດ ທີ່ຫ້າງໄວ້ໃນລົດ 3 ຄັນແຕກໃສ່ ສ່ວນເມືອງອື່ນໆ ທີ່ຖືກໂຈມຕີ ກໍມີຮວມທັງ Ameen, Habibiya, Husseiniya, Kamiliya ແລະ Karrada ພວກເຈົ້າໜ້າທີ່ສາມາດປົດຄະນວນອອກຈາກວັດຖຸລະ ເບີດທີ່ຖືກຫ້າງໄວ້ ຢ່າງໜ້ອຍນຶ່ງລູກ ໃນເດືອນນີ້ ມາຮອດປັດຈຸບັນ ການໂຈມຕີຕ່າງໆໃນອີ່ຣັກ ໄດ້ສັງຫານຢ່າງໜ້ອຍ 100 ຄົນ ລວມທັງຫົວໜ້າວິທະຍາຄານສືບລັບທະຫານ ນາຍພົນ ຈັດຕະວາ Ali Aouni ແລະຜູ້ອາ ລັກຂາທ່ານສອງຄົນຖືກສັງຫານ ໃນວັນເສົາຜ່ານມາ ຍ້ອນການວາງລະເບີດສະລະຊີບ ຢູ່ໃນເມືອງ Tal Afar ທາງພາກເໜືອຂອງປະເທດ